CELEX: 62010CN0253
Language: sk
Date: 2010-05-19 00:00:00
Title: Vec C-253/10: Žaloba podaná dňa 19. mája 2010 — Európska komisia/Slovenská republika

17.7.2010   
            
            
               SK
            
            
               Úradný vestník Európskej únie
            
            
               C 195/14
            
         Žaloba podaná dňa 19. mája 2010 — Európska komisia/Slovenská republika
   (Vec C-253/10)
   2010/C 195/21
   Jazyk konania: slovenčina
   
      Účastníci konania
   
   
      Žalobkyňa: Európska komisia (v zastúpení: A. Tokár a A. Marghelis, splnomocnení zástupcovia)
   
      Žalovaná: Slovenská republika
   
      Návrhy
   
   
               —
            
            
               určiť, že neprijatím národnej stratégie pre realizáciu redukcie množstva biologicky odbúrateľného odpadu idúceho na skládky v súlade s článkom 5 ods. 1 smernice Rady 1999/31/ES z 26. apríla 1999 o skládkach odpadov si Slovenská republika nesplnila povinnosti, ktoré jej vyplývajú z článku 5 ods. 1 uvedenej smernice;
            
         
               —
            
            
               zaviazať’ Slovenskú republiku na náhradu trov konania.
            
         
      Žalobné dôvody a hlavné tvrdenia
   
   Podľa článku 5 ods. 1 smernice Rady 1999/31/ES „Najneskôr do dvoch rokov odo dňa ustanoveného v článku 18 ods. 1 členské štáty vypracujú národné stratégie pre realizáciu redukcie množstva biologicky odbúrateľného odpadu idúceho na skládky a túto stratégiu oznámia Komisii“, pričom v článku 18 ods. 1 sa uvádza, že „Členské štáty uvedú do účinnosti najneskôr do dvoch rokov od nadobudnutia účinnosti tejto smernice zákony, iné právne predpisy a správne opatrenia potrebné na dosiahnutie súladu s touto smernicou“. Podľa článku 19 smernica nadobudla účinnosť 16. júla 1999. Súlad s touto smernicou preto bolo treba dosiahnuť do 16. júla 2001 a povinnosť vypracovať národnú stratégiu, ako sa vyžaduje v článku 5 ods. 1, preto bolo treba splniť do 16. júla 2003.
   Keďže nebola pre nové členské štáty v článku 54 Aktu o podmienkach pristúpenia stanovená iná lehota, podľa článku 5 ods. 1 mala Slovenská republika vypracovať národnú stratégiu pre realizáciu redukcie množstva biologicky odbúrateľného odpadu idúceho na skládky ku dňu pristúpenia, t. j. k 1. máju 2004. Slovenská republika to doteraz Komisii neoznámila.
   Európska komisia preto zastáva názor, že Slovenská republika si nesplnila svoje záväzky podľa článku 5 ods. 1 smernice Rady 1999/31/ES o skládkach odpadov.